钦定古今图书集成/历象汇编/乾象典/第051卷 > 附路
## 钦定古今图书集成/历象汇编/乾象典/第051卷 > 附路

按：《星经》阙，《史记天官书》《汉书天文志》俱不载。

按《晋书天文志》，“傅路一星，在阁道南，旁，别道也。”
按《隋书天文志》，“傅路一星，在阁道南，旁，别道也，备阁
道之败，复而乘之也。一曰太仆，主御风雨，亦游从之
义也。”

按《宋史天文志》：“附路一星，一作傅，在阁道南，旁别道
也。一曰在王良东，主太仆，主御风雨。”

按《观象玩占》：“附路一星，在阁道南旁，别道也，所以备
阁道之败缺。一曰伯乐，主扫除，主御风雨。一曰太仆
象也。一曰附路，以通道，备不虞。”